Előterjesztő: dr. Horváth Klára polgármester

Előterjesztést készítette: Balogh Eszter pályázati referens

Előzetesen tárgyalja: Pénzügyi és Településfejlesztési Bizottság

Mellékletek: -

Elfogadás módja: egyszerű többség

Tárgykört rendező jogszabályok: Magyarország helyi önkormányzatairól szóló 2011. évi CLXXXIX. törvény, A Polgári Törvénykönyvről szóló 2013. évi V. törvény (Ptk.)

**Előterjesztés**

**beszámoló a 2018. évi pályázati tevékenységről**

**Tisztelt Képviselő-testület!**

**Tisztelt Pénzügyi és Településfejlesztési Bizottság!**

Az idei évben számos meghatározó beruházás vette kezdetét a településen. A beruházások közül kiemelendő a multifunkcionális Szabadidőpark, amelyhez az építkezéshez szükséges elektromos hálózat átadásra került november 5-én. A Szabadidőpark terültén kialakítandó csónakázó tó medre a jó időjárásnak köszönhetően csaknem készen van.

A Bábolna Városgazda Kft. beruházásában épülő strand és termálfürdő a tervek szerint a jövő évben nyitja meg kapuit. Ehhez kapcsolódóan a mentángáz leválasztó kis erőművünk 75%-os készültségi szinten áll, a gáztartályt beüzemelték, jelenleg nyomáspróba alatt áll.

Sikeres pályázat keretén belül Önkormányzatunk elnyerte a Klímatudatos Önkormányzat díját, a Fenntartható fejlődés környezeti feltételeinek biztosítása projekt keretén belül.

Városunk idén is nagy hangsúlyt fektetett a testvérvárosi kapcsolatok ápolására. Az Interreg Szlovákia-Magyaroroszág együttműködési program keretén belül Bábolna Város Önkormányzata és Hidaskürt Önkormányzata pályázatot nyújtott be közös média-együttműködés kialakítására. A pályázat elbírálása folyamatban van. Az előbbieken túl közös lovas klaszter kialakítására pályáztunk, testvérvárosunk, Ypäjä szervezésében és irányításával. A pályázat elbírálása folyamatban van.

Szintén ebben az évben önkormányzatunk pályázatot nyújtott be gyalogosvédelmi rendszer – okos zebra- kialakítására, a projekttel kapcsolatban még nem született döntés.

Az alábbiakban a lezárult és folyamatban lévő pályázatokról adunk számot:

|  |  |  |  |  |  |
| --- | --- | --- | --- | --- | --- |
| **Pályázat célja** | **Kiíró szervezet** | **Pályázott összeg** | **Elnyert összeg** | **Saját erő** | **Projekt állapota** |
| Büszkeségpont létrehozása Bábolnán | Közép- és Kelet-európai Történelem és Társadalom Kutatásáért Közalapítvány | 3 000 000 Ft | 3 000 000 Ft | 340 000 Ft | elszámolás folyamatban |
| EFOP-3.9.2-16. Humán kapacitások fejlesztése térségi szemléletben - kedvezményezett térségek Térségi együttműködés a Bakonyaljától a Dunáig | Emberi Erőforrások Minisztériuma | 500 000 000 Ft | 500 000 000 Ft | - | folyamatban |
| TOP-1.4.1-15-KO1 - A foglalkoztatás és az életminőség javítása családbarát, munkába állást segítő intézmények, közszolgáltatások fejlesztésével Százszorszép Óvoda és Bölcsőde felújítása Bábolnán | Széchenyi 2020 Magyarország Kormánya | 60 000 000 Ft | 60 000 000 Ft | 0 Ft | lezárult |
| TOP-3.2.2-15-KO01 - Önkormányzatok által vezérelt, a helyi adottságokhoz illeszkedő, megújuló energiaforrások kiaknázására irányuló energiaellátás megvalósítása, komplex fejlesztési programok keretében Önkormányzati intézmények földgáz alapú primerenergia felhasználásának csökkentése Bábolnán | Széchenyi 2020 Magyarország Kormánya | 198 000 000 Ft | 198 000 000 Ft | 0 Ft | folyamatban |
| KEHOP-5.4.1-16 - Szemléletformálási programok Energiatudatos szemléletformálás Bábolna Város Önkormányzatának szervezésében | Széchenyi 2020 Magyarország Kormánya | 4 958 080 Ft | még nem született döntés | - | - |
| KEHOP-5.4.1-16 - Szemléletformálási programok Energiatudatos szemléletformálás Bábolnáért Alapítvány szervezésében Támogatást igénylő alapadatai | Széchenyi 2020 Magyarország Kormánya | 4 993 640 Ft | még nem született döntés | - | - |
| TOP-2.1.1-15-KO1 - Barnamezős területek rehabilitációja Az egykori téglagyári terület megújítása Bábolnán | Széchenyi 2020 Magyarország Kormánya | 590 000 000 Ft | 590 000 000 Ft | 0 Ft | folyamatban |
| TOP-1.2.1-16 Társadalmi és környezeti szempontból fenntartható turizmusfejlesztés | Széchenyi 2020 Magyarország Kormánya | 97 740 094 Ft | 97 740 094 Ft | 0 Ft | folyamatban |
| Testvér-települési programok és együttműködések Óvodások találkozója | Bethlen Gábor Alapkezelő Zrt. | 1 660 000 Ft | 500 000 Ft | 0 Ft | lezárult |
| KÖFOP-1.2.1 Bábolna Város Önkormányzata ASP Központhoz való csatlakozása | Széchenyi 2020 Magyarország Kormánya | 6 967 414 Ft | 6 967 414 Ft | 0 Ft | elszámolás folyamatban |
| EFOP-1.8.2-17 Egészségügyi alapellátás fejlesztése Komárom és Bábolna településeken (konzorciumi tag) | Emberi Erőforrások Minisztériuma | 149 998 702 | még nem született döntés | - | - |
| KEHOP-1.2.1-18 Helyi klímastratégiák kidolgozása, valamint a klímatudatosságot erősítő szemléletformálás  (konzorciumi tag) | Emberi Erőforrások Minisztériuma | 19 984 950 Ft | még nem született döntés | - | - |
| Okos Zebra – gyalogosvédelmi rendszer | Generali a Biztonságért Alapítvány | okos zebra kiépítése | még nem született döntés | - | - |
| Bábolna-Hidaskürt között média-együttműködés kialakítása | Interreg V-A Szlovákia-Magyarország Együttműködési Program | 4 674 269,41 € | még nem született döntés | - | - |
| Green Growth From European Emerging Equine Clusters  (közös Interreg projekt Ypäjä-vel, a Helsinki Egyetemmel, Marbachi Ménesbirtokkal, a Limerick Egyetemmel, Tras-os-Montes de Alto Douro Egyetemmel) | Európai Unió | 1.215.003 Euró, amelyből  123.000 Euró Bábolna költségvetése | még nem született döntés | - | - |
|  |  |  |  |  |  |
| Klímatudatos Önkormányzat Díj | Magyar Innováció és Hatékonyság Kft. – Virtuális Erőmű Program | Klímatudatos Önkormányzat Díj | - | - | - |

Fenntartási időszak:

A fenntartási jelentéseket minden Európai Uniós projektre (Négy utca csapadékvíz elvezetése, Egészségügyi Központ fejlesztése, Általános Iskola felújítása, és a Polgármesteri Hivatal melletti parkoló és játszótér felújítása) a befejezéstől számított 5 évig minden évben megküldi az Önkormányzat a Közreműködő Szervezet részére.

|  |  |  |  |  |
| --- | --- | --- | --- | --- |
| **Operatív Program** | **Pályázat címe** | **Projekt kód** | **Fentartási időszak kezdete** | **Fenntartási időszak vége** |
| Közép-Dunántúli Operatív Program (KDOP) | Bábolna Város Közponjtában aktív szabdidő eltöltésére alkalmas közcélú tér kialakítása | KDOP-3.1.1/C-2008-0019 | 2013. április 5., péntek | 2018. december 31., hétfő |
| Közép-Dunántúli Operatív Program (KDOP) | Életminőség javítása - négy utcát érintő csapadékvíz elvezetése Bábolnán | KDOP-4.1.1/E-09-2009-0009 | 2012. szeptember 1., szombat | 2022. augusztus 31., szerda |
| EMVA - vidéki gazdaság és a lakosság számára nyújtott alapszolgáltatások fejlesztésére | Tanyabusz beszerzése Bábolnán | EMVA | 2014. október 24., péntek | 2019. október 24., csütörtök |
| Helyi Vidékfejlesztési Stratégiák LEADER fejezetének végrehajtásához 2013-ban nyújtandó támogatások | Rózsaerdei úti játszótér felújítása | LEADER | 2014. szeptember 26., péntek | 2019. szeptember 26., csütörtök |
| EMVA - vidéki gazdaság és a lakosság számára nyújtott alapszolgáltatások fejlesztésére | Polgárőr autó beszerzése | EMVA | 2015. november 12. | 2020. november 12. |

Kérem az előterjesztés megvitatását!

Bábolna, 2018. november 13.

dr. Horváth Klára

polgármester